อนุสาวรีย์วีรชน

อนุสาวรีย์วีรชน  เป็นเสาโอเบลิสก์สูงสิบชั้นที่สร้างขึ้นเป็นอนุสรณ์สถานแห่งชาติของจีนเพื่ออุทิศแด่บรรดาผู้พลีชีพในการต่อสู้ปฏิวัติตลอดคริสต์ศตวรรษที่ 19 และ 20 ตั้งอยู่ทางทิศใต้ของจัตุรัสเทียนอันเหมินในกรุงปักกิ่ง ด้านหน้าสุสานของเหมา เจ๋อตง อนุสาวรีย์โอเบลิสก์แห่งนี้ถูกสร้างขึ้นตามมติของการประชุมเต็มสภาครั้งที่ 1 ของสภาที่ปรึกษาการเมืองประชาชนจีนเมื่อวันที่ 30 พฤศจิกายน ค.ศ. 1949 โดยเริ่มก่อสร้างในเดือนสิงหาคม ค.ศ. 1952 และแล้วเสร็จในเดือนพฤษภาคม ค.ศ. 1958 สถาปนิกของอนุสาวรีย์คือเหลียง ซือเฉิง โดยมีหลิน ฮุยอิน ภรรยาของเขาเป็นผู้ออกแบบองค์ประกอบบางส่วน เฉิน จื้อเต๋อ วิศวกรโยธา มีส่วนสำคัญในการทำให้การสร้างขั้นสุดท้ายสำเร็จลุล่วง
อนุสาวรีย์มีความสูง 37.94 เมตร ตั้งอยู่ในแนวเหนือ-ใต้ ประกอบด้วยส่วนต่าง ๆ จากล่างขึ้นบน ได้แก่ ฐานรอง ฐานใหญ่ ตัวฐานหลัก ยอดอนุสาวรีย์ และฐานที่ประดับภาพนูนสูงขนาดใหญ่ 8 ภาพและขนาดเล็ก 2 ภาพ โดยภาพเหล่านี้ล้วนสื่อถึงเหตุการณ์สำคัญทางประวัติศาสตร์สมัยใหม่ของจีน ศิลากลางเสาหลักของอนุสาวรีย์นำมาจากภูเขาเหลาชาน เมืองชิงเต่า ด้านหน้าจารึกข้อความว่า "เกียรติยศชั่วนิรันดร์จงมีแด่วีรชน" ด้วยลายมือของเหมา เจ๋อตง ประธานพรรคคอมมิวนิสต์จีน ส่วนด้านหลังจารึกข้อความด้วยลายมือของเหมาและนายกรัฐมนตรีโจว เอินไหล นับตั้งแต่สร้างเสร็จสิ้น อนุสาวรีย์นี้ได้ผ่านการบูรณะซ่อมแซมมาหลายครั้ง และได้รับการขึ้นทะเบียนเป็นแหล่งมรดกวัฒนธรรมสำคัญที่ได้รับการคุ้มครองระดับชาติใน ค.ศ. 1961
ประวัติศาสตร์.
การเตรียมการ.
หลังการปลดปล่อยเป่ย์ผิงในเดือนกันยายน ค.ศ. 1949 การประชุมเต็มสภาครั้งที่ 1 ของสภาที่ปรึกษาการเมืองประชาชนจีนได้มติให้สร้างอนุสาวรีย์เพื่ออุทิศแด่บรรดาผู้เสียสละ ในเบื้องต้น สถานที่ที่เสนอมาประกอบด้วยปาเป่าชานและจัตุรัสตงตาน แต่สุดท้ายก็เลือกจัตุรัสเทียนอันเหมิน ผู้แทนที่ตัดสินใจเห็นว่า ประเพณีปฏิวัติของขบวนการ 4 พฤษภาคมปรากฏอยู่หน้าจัตุรัสเทียนอันเหมิน และมันจะสะดวกต่อผู้คนที่จะมาเยี่ยมชมและแสดงความเคารพ ที่ประชุมยังได้รับรองข้อความจารึกบนอนุสาวรีย์ซึ่งเขียนโดยเหมา เจ๋อตงด้วย
วันที่ 24 กันยายน ค.ศ. 1949 เจ้าหน้าที่จากสภาที่ปรึกษาการเมืองประชาชนจีนได้พบกับช่างแกะสลักนามว่า เฉิน จื้อจิง ในย่านหลิวหลีฉ่าง และได้สั่งทำอนุสาวรีย์ทองแดงประดับลาพิสลาซูลีสำหรับพิธีวางศิลาฤกษ์ โดยฐานของอนุสาวรีย์สูง 2 ฟุต ตัวอนุสาวรีย์สูง 5 ฟุต กว้าง 2 ฟุต และหนาครึ่งฟุต วันที่ 25 กันยายน เจ้าหน้าที่ได้มอบจารึกบนอนุสาวรีย์ให้แก่เฉินและพี่ชายของเขา อนุสาวรีย์ดังกล่าวสร้างเสร็จในวันที่ 29 กันยายน ในวันที่สอง มีการจัดพิธีวางศิลาฤกษ์อนุสาวรีย์ ณ จัตุรัสเทียนอันเหมิน โดยมีผู้แทนจากสภาที่ปรึกษาการเมืองประชาชนจีนเข้าร่วมอย่างพร้อมเพรียง ศิลาฤกษ์ถูกวางโดยวงดุริยางค์กองทัพปลดปล่อยประชาชน ซึ่งบรรเลงเพลง"มาร์ชทหารอาสา"และ"ระฆังลม" หลังจากนั้นเหมา เจ๋อตง ได้อ่านจารึกบนอนุสาวรีย์ จากนั้น ผู้แทนและสมาชิกทั้งหมดสภาที่ปรึกษาฯ ก็ได้ถมดิน
ไม่นานหลังจากนั้น คณะกรรมการวางผังเมืองเทศบาลกรุงปักกิ่งได้ร้องขอการออกแบบจากทั่วประเทศ ภายใน ค.ศ. 1951 คณะกรรมการฯ ได้รับข้อเสนอร่างการออกแบบทั้งหมดกว่า 140 ฉบับ การออกแบบเหล่านี้สามารถจำแนกออกเป็นสามประเภทหลัก ได้แก่ แบบราบติดพื้น ประติมากรรมขนาดใหญ่ หรืออนุสาวรีย์สูงตระหง่าน รูปแบบการออกแบบอนุสาวรีย์ประกอบด้วย โอเบลิสก์ เสาหินขนาดใหญ่ และอนุสาวรีย์จีนโบราณ การออกแบบเหล่านี้ได้รับการสรุปโดยคณะกรรมการฯ และไม่ได้รับการนำไปใช้ คณะกรรมการมีมติว่าอนุสาวรีย์ควรมีความสูงและควรมีเพียงด้านเดียวของอนุสาวรีย์ที่มีข้อความ ส่วนอีกด้านหนึ่งควรเว้นไว้ ดังนั้นจึงได้เสนอขอให้ประธานเหมา เจ๋อตง จารึกคำว่า "วีรชนสถิตย์ยืนยง" และมอบหมายให้เผิง เจิน ขอให้นายกรัฐมนตรีโจว เอินไหล เขียนจารึกข้อความที่เหมาเคยเขียนไว้ก่อนหน้านี้บนอีกด้านหนึ่งของอนุสาวรีย์ ต่อมา คณะกรรมการฯ ได้รับแรงบันดาลใจจากอนุสาวรีย์ที่เขาว่านโช่ว ทะเลสาบคุนหมิง ในพระราชวังฤดูร้อน และอนุสาวรีย์ฉฺยงเต่าชุนอินในเป๋ย์ไห่ จึงได้ร่างแบบที่เป็นไปได้และสามารถนำไปก่อสร้างได้จริง แต่ยังไม่สามารถกำหนดรูปแบบสำหรับยอดอนุสาวรีย์ได้ในเวลานั้น
การก่อสร้าง.
ในเดือนพฤษภาคม ค.ศ. 1952 คณะกรรมการก่อสร้างอนุสาวรีย์วีรชนได้ถูกจัดตั้งขึ้นอย่างเป็นทางการ โดยมีเผิง เจิน เป็นประธาน เจิ้ง เจิ้นตั๋ว และเหลียง ซือเฉิง เป็นรองประธาน และซฺเว จื่อเจิ้ง เป็นเลขาธิการ ประกอบด้วยคณะกรรมการเฉพาะกิจ 4 คณะ ได้แก่
กลางเดือนกรกฎาคม ค.ศ. 1952 คณะกรรมการวัสดุประวัติศาสตร์ได้เสนอหัวข้อของโครงการภาพนูนต่ำ โครงการนี้ประกอบด้วยแผงภาพทั้งหมดเก้าแผง โดยในเบื้องต้นมีการระบุหัวข้อหลักว่า เขาจิ่งกัง กบฏนักทวย ผิงสิงกวาน ซานยฺเหวียนหลี่ สงครามกองโจร และการเดินทัพทางไกล แต่หัวข้อที่เกี่ยวข้องทั้งหมดยังไม่ได้รับการสรุปในขณะนั้น
วันที่ 1 สิงหาคม ค.ศ. 1952 การก่อสร้างอนุสาวรีย์วีรชนได้เริ่มขึ้นอย่างเป็นทางการ การขุดหินอนุสาวรีย์จากเขาเหลาชาน การขนส่งเหล็กแท่งไร้รอยต่อด้วยลวดเหล็กและรถแทรกเตอร์สามคันที่เชื่อมต่อกับภูเขาจากสถานีรถไฟชิงเต่าเป็นไปอย่างราบรื่น กรมรถไฟได้เตรียมการจากสถานีไฟฟ้าพลังน้ำเฟิงหมานขนาดเล็กเพื่อโอนย้ายตู้รถไฟที่สามารถบรรทุกได้ 90 ตัน วันที่ 13 ตุลาคม ค.ศ. 1953 หินดังกล่าวถูกเคลื่อนย้ายไปยังสถานีรถไฟซีจื๋อเหมิน คณะกรรมการฯ ได้เปลี่ยนแปลงแบบอนุสาวรีย์จากทิศใต้-เหนือ เป็นทิศเหนือ-ใต้ เพื่อให้เค้าโครงพื้นที่สำหรับกิจกรรมในอนาคตมีความเหมาะสม วันที่ 6–7 มีนาคม ค.ศ. 1955 การติดตั้งอนุสาวรีย์ทั้งสองแล้วเสร็จโดยใช้ปั้นจั่นสองตัวที่มีกำลังยกทั้งหมด 30 ตันร่วมกับรอกและปลายกระโดงที่ยกสูง หลังกองสำรวจและจัดทำแผนที่ของกองทัพได้ขยายอักษรที่เขียนด้วยลายมือของเหมาและโจวโดยการถ่ายภาพแล้ว หลิว ไค่ชิวได้ทำการแก้ไขส่วนที่ขยายแล้วให้คมชัดขึ้น จากนั้นจึงนำไปให้ช่างสลักหินแกะตามตัวอย่างลงบนศิลากลางของอนุสาวรีย์ ช่างสลักหินได้ใช้ปืนฉีดน้ำแรงดันสูงพ่นทรายแร่เพื่อกัดสลักอักษรลงบนหิน หลังจากสลักเสร็จแล้วจึงนำทองคำไปปิดที่อักษรเหล่านั้น และในที่สุดก็สามารถดำเนินการตกแต่งศิลากลางของอนุสาวรีย์ได้สำเร็จ
การก่อสร้างชะลอตัวลงระหว่าง ค.ศ. 1952 ถึง 1954 เนื่องจากไม่สามารถสรุปแบบร่างสำหรับยอดของอนุสาวรีย์และภาพนูนต่ำที่ตัวอนุสาวรีย์ได้ วันที่ 6 พฤศจิกายน ค.ศ. 1954 คณะกรรมการรัฐบาลประชาชนเทศบาลกรุงปักกิ่งได้ประชุมและเห็นชอบแบบร่างภาพสลักนูนและยอดของอนุสาวรีย์ โดยยืนยันว่าส่วนบนของอนุสาวรีย์จะเป็นส่วนบนที่เป็นสถาปัตยกรรมและละทิ้งแนวคิดของส่วนบนที่เป็นประติมากรรม ส่วนภาพนูนต่ำนั้นเป็นผลงานขั้นสุดท้ายที่มีขนาดใหญ่ 8 ชิ้นและขนาดเล็ก 2 ชิ้น งานที่เกี่ยวข้องกับการภาพนูนต่ำได้รับการดำเนินการแล้วเสร็จโดยหลิว ไค่ชิว ภายในปลายเดือนตุลาคมและต้นเดือนพฤศจิกายน ค.ศ. 1956 ภาพนูนต่ำทั้งหมดก็แล้วเสร็จสมบูรณ์ และถูกติดตั้งในวันที่ 1 สิงหาคม ค.ศ. 1957
อนุสาวรีย์วีรชนได้เสร็จสิ้นการก่อสร้างอย่างเป็นทางการในเดือนเมษายน ค.ศ. 1958 และเปิดใช้งานเป็นทางการในวันที่ 1 พฤษภาคมปีเดียวกัน มีค่าใช้จ่ายในการก่อสร้างทั้งหมด 405,000 หยวน
โครงสร้าง.
อนุสาวรีย์วีรชนตั้งอยู่ที่จัตุรัสเทียนอันเหมิน เขตตงเฉิง กรุงปักกิ่ง ศูนย์กลางอยู่ห่างจากฐานกำแพงจัตุรัสเทียนอันเหมินไปทางทิศใต้ 440 เมตร หันหน้าไปทางทิศเหนือ ครอบคลุมพื้นที่ 3,000 ตารางเมตร สูง 37.94 เมตร อนุสาวรีย์ทั้งองค์สร้างจากหินแกรนิตและอะลาบาสเทอร์รวมกันกว่า 13,000 ชิ้น
บนแท่นของแผ่นจารึกประดับด้วยภาพนูนต่ำขนาดใหญ่ที่แสดงถึง 8 เหตุการณ์ปฏิวัติสำคัญ สามารถอ่านได้ตามลำดับเวลาโดยวนตามเข็มนาฬิกาเริ่มจากทิศตะวันออก ดังนี้:
ด้านหน้าอนุสาวรีย์มีจารึกด้วยลายมือของเหมา เจ๋อตง ซึ่งเขียนว่า "เกียรติยศชั่วนิรันดร์จงมีแด่วีรชน!" 
ด้านหลังอนุสาวรีย์มีจารึกด้วยลายมือของโจว เอินไหล:
<templatestyles src="แม่แบบ:คำพูด/style.css" />เกียรติยศอันอมตะจงมีแด่วีรชน ผู้ได้สละชีวิตในสงครามปลดปล่อยประชาชนและการปฏิวัติประชาชนในช่วงสามปีที่ผ่านมา!<br>เกียรติยศอันอมตะจงมีแด่วีรชน ผู้ได้สละชีวิตในสงครามปลดปล่อยประชาชนและการปฏิวัติประชาชนในช่วงสามสิบปีที่ผ่านมา!<br>เกียรติยศอันอมตะจงมีแด่วีรชน ผู้ได้สละชีวิตตั้งแต่ทศวรรษ 1840 เป็นต้นมา ในการต่อสู้มากมายเพื่อต้านทานศัตรูทั้งภายในและภายนอก เพื่อบรรลุเอกราชของชาติและเสรีภาพของปวงชน!
การกำหนดช่วงเวลาตั้งแต่คริสต์ทศวรรษ 1840 เป็นต้นมามีวัตถุประสงค์เพื่อครอบคลุมประวัติศาสตร์สมัยใหม่ของจีนซึ่งเริ่มต้นจากสงครามฝิ่น ทำให้ช่วงเวลาตั้งแต่คริสต์ทศวรรษ 1840 ถึง 1940 ถูกกำหนดให้เป็นศตวรรษแห่งการต่อต้านจักรวรรดินิยมและการปฏิวัติ
การรำลึก.
การดำเนินกิจกรรมรำลึกที่อนุสาวรีย์วีรชนอยู่ภายใต้การควบคุมของสำนักบริหารกิจกรรมสำคัญของคณะกรรมการบริหารพื้นที่เทียนอันเหมิน
หลังวันชาติใน ค.ศ 1959 นายกรัฐมนตรีโจว เอินไหล ได้วางแผนที่จะเปลี่ยนยอดของอนุสาวรีย์ให้เป็นวัสดุที่สามารถส่องแสงได้ เพื่อจุดประสงค์นี้ คณะมนตรีรัฐกิจจึงได้รวบรวมร่างการออกแบบยอดอนุสาวรีย์ใหม่หลายสิบฉบับจากหน่วยงานออกแบบ วิทยาลัยและมหาวิทยาลัยทั่วประเทศ อย่างไรก็ตาม เนื่องจากขาดทางเลือกที่ดีกว่า แผนการจึงไม่ดำเนินต่อ ในปี ค.ศ. 1961 อนุสาวรีย์วีรชนได้รับการขึ้นทะเบียนเป็นมรดกทางวัฒนธรรมสำคัญของชาติ ตั้งแต่ ค.ศ. 1980 เป็นต้นมา เป็นธรรมเนียมปฏิบัติสำหรับคณะผู้แทนต่างประเทศที่เดินทางมาเยือนปักกิ่งที่จะวางพวงมาลาที่อนุสาวรีย์
ตั้งแต่วันที่ 8 กุมภาพันธ์ ถึง 14 กรกฎาคม ค.ศ. 2006 มีการซ่อมแซมฐานและราวกั้นของอนุสาวรีย์วีรชน รวมถึงการทำความสะอาดภาพนูนต่ำและตัวอนุสาวรีย์ และซ่อมแซมรอยร้าวโดยคณะทำงานก่อสร้าง ใน ค.ศ. 2014 เนื่องในวาระครบรอบ 65 ปีแห่งการก่อตั้งประเทศจีนใหม่ อนุสาวรีย์วีรชนได้รับการบูรณะโดยการทำความสะอาดและบำรุงรักษาอย่างครอบคลุม ในปีเดียวกันนั้น ประเทศจีนได้ประกาศให้มีวันรำลึกผู้เสียสละ และในวันดังกล่าว ผู้นำระดับชาติของจีนจะต้องนำพวงมาลาและตะกร้าดอกไม้ไปวางที่อนุสาวรีย์วีรชน
"กฎหมายคุ้มครองวีรชนและผู้พลีชีพสาธารณรัฐประชาชนจีน ค.ศ. 2018"  มาตรา 7 กำหนดให้อนุสาวรีย์วีรชนเป็นอนุสรณ์ถาวรเพื่อรำลึกและสดุดีวีรกรรมของวีรชนและผู้พลีชีพ ตลอดจนเป็นสัญลักษณ์แห่งจิตวิญญาณของประชาชนจีนและการต่อสู้ของประชาชาติจีนเพื่อเอกราชและการปลดปล่อยของชาติ เสรีภาพและความสงบสุขของประชาชน ความเจริญรุ่งเรืองและเข้มแข็งของประเทศในสมัยปัจจุบัน กฎหมายได้ระบุเพิ่มเติมว่าอนุสาวรีย์และส่วนประกอบต่าง ๆ ไม่ว่าจะเป็นชื่อ จารึก ภาพนูนต่ำ หรือสัญลักษณ์ต่าง ๆ ล้วนได้รับการคุ้มครองตามกฎหมาย